文化底蕴深一点的句子(关于食文化的)
1. 至味之夜率性狂,酱香更比酒香长。
万年酿育民族史,十亿同仁爱馨香。
传统出新岂敢忘,领导时潮不稍让
耳边长鸣一通鼓,下届论坛花怒放
2。
明月几时有
把酒问青天。
不知天上宫阙,今夕是何年
我欲乘风归去,又恐琼楼玉宇, 高处不胜寒
起舞弄清影,何似在人间
转朱阁,低绮户,照无眠。
不应有恨,何事长向别时圆
人有悲欢离合,月有阴晴圆缺,此事古难全。
但愿人长久,千里共婵娟。
3.一、欧阳修•采桑子 十年前是樽前客,月白风清。
忧患凋零,老去光阴速可惊。
鬓华虽改心无改,试把金觥。
旧曲重听,犹似当年醉君声。
二、欧阳修•渔家傲 花底忽闻敲两桨。
逡巡女伴来寻访。
酒盏旋将荷叶当。
莲舟荡。
时时盏里生红浪。
花气酒香清厮酿,花腮酒面红相向。
醉倚绿阴眠一饷。
惊起望。
船头阁在沙滩上。
三、韩缜•凤箫吟 消魂,池塘别后,曾行处、绿妒轻裙。
恁时携素手,乱花飞絮里,缓步香茵。
朱颜空自改,向年年、芳意长新。
遍绿野、嬉游醉眼,莫负青春。
四、晏几道•鹧鸪天 斗鸭池南夜不归,酒阑纨扇有新诗。
云随碧玉歌声转,雪绕红琼舞袖回。
今感旧,欲沾衣。
可怜人似水东西。
回头满眼凄凉事,秋月春风岂得知
五、晏几道•鹧鸪天 小令尊前见玉箫,银灯一曲太妖娆。
歌中醉倒谁能恨
唱罢归来酒未消。
春悄悄,夜迢迢。
碧云人共楚宫遥。
梦魂惯得无拘检,又踏杨花过谢桥。
六、苏轼•少年游 去年相送,余杭门外,飞雪似杨花。
今年春尽,杨花似雪,犹不见还家。
对酒卷帘邀明月,风露透窗纱。
恰似姮娥怜双燕,分明照、画梁斜。
七、苏轼•定风波 好睡慵开莫厌迟。
自怜冰脸不时宜。
偶作小红桃杏色,闲雅,尚馀孤瘦雪霜姿。
休把闲心随物态,何事,酒生微晕沁瑶肌。
诗老不知梅格在,吟咏,更看绿叶与青枝。
八、苏轼•南乡子 寒雀满疏篱。
争抱寒柯看玉蕤。
忽见客来花下坐,惊飞。
蹋散芳英落酒卮。
痛饮又能诗。
坐客无毡醉不知。